Stane Derganc

Stane Derganc (født 1893 i Ljubljana, død 1981) var en jugoslavisk turner.

Han deltok i to olympiske leker for Jugoslavia, og to VM i turn. Under OL 1924 i Paris kom han på fjerdeplass i den individuelle mangekampen, og fikk femteplass i hopp på tvers og sjetteplass i bøylehest som beste resultat i enkeltapparater. Under neste OL, i 1928 fikk han bronse i lagkonkurransen og hopp individuelt.

I VM-sammenheng har han flere medaljer. Under sitt første VM, i 1922 i Jugoslavia, deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg fikk han bronse i den individuelle mangekampen, og delt sølv i skranke. Han deltok også i det neste verdensmesterskapet, i Lyon i Frankrike i 1926. Der vant Jugoslavia på nytt sølv i lagkonkurransen. Han vant ingen individuelle medaljer i dette verdensmesterskapet.

 Referanser 

 Eksterne lenker 


Kategori:Jugoslaviske turnere
Kategori:Olympiske medaljevinnere i gymnastikk
Kategori:Deltakere for Jugoslavia under Sommer-OL 1924
Kategori:Gymnaster under Sommer-OL 1924
Kategori:Medaljevinnere under Sommer-OL 1928
Kategori:Deltakere for Jugoslavia under Sommer-OL 1928
Kategori:Gymnaster under Sommer-OL 1928
Kategori:Personer fra Ljubljana